ועדת הכנסת, כנסת 17, פרוטוקול מספר 33, 2006-07-31 16:15

רוחמה אברהם-בלילא: חברים, אנחנו התכנסנו עכשיו כדי לקבוע ועדה שתדון בשתי הצעות החוק, גם בממשלתית שהוגשה הבוקר וגם הצעתו של חבר הכנסת עמי איילון, יורי שטרן וחברים.

רוחמה אברהם-בלילא: בהתאם לסעיף 16 לתקנון הכנסת מחליטה ועדת הכנסת להקים ועדה משותפת לדיון בשתי הצעות החוק הבאות:

רוחמה אברהם-בלילא: הצעת חוק הגנה על עובדים בשעת חירום, התשס"ו-2006 (מ\254) והצעת חוק הגנה על עובדים בשעת חירום (הוראת שעה), התשס"ו-2006 (פ\17\1375) של חבר הכנסת עמי איילון, יורי שטרן וח"כים נוספים.

רוחמה אברהם-בלילא: הוועדה תהיה משותפת לוועדת הכספים לוועדת העבודה, הרווחה והבריאות בהרכב הבא: מטעם ועדת הכספים: יעקב ליצמן – יו"ר, חבר הכנסת מגלי והבה, חבר הכנסת אמנון כהן, חבר הכנסת ישראל כץ וחבר הכנסת סטס מסז'ניקוב.

רוחמה אברהם-בלילא: מטעם ועדת העבודה, הרווחה והבריאות: חברת הכנסת נאדיה חילו, חברת הכנסת מרינה סולודקין, חבר הכנסת חיים אמסלם, חבר הכנסת גלעד ארדן וחבר הכנסת אריה אלדד.

רוחמה אברהם-בלילא: אני העליתי שהצעות החוק יידונו בוועדות משותפות משום שהמליאה הצביעה בעד הצעתו של חבר הכנסת עמי איילון, שהיא תידון בוועדת העבודה והרווחה ובעד הצעת החוק הממשלתית, שתידון בוועדת הכספים.

רוחמה אברהם-בלילא: מכיוון שאנחנו, מראש - -

סגן מזכיר הכנסת דוד לב: המליאה החליטה להעביר לוועדת הכנסת שתחליט - -

רוחמה אברהם-בלילא: והשניה, הצעת החוק הממשלתית של אלי ישי, הוא אמר שזה יוכרע בוועדת הכנסת.

רוחמה אברהם-בלילא: מכיוון שחלק מהצעת החוק נוגע לתקנות כאלה ואחרות שקשור אליהן האוצר, סביר להניח שנכון שוועדת הכספים תהיה נוכחת.

רוחמה אברהם-בלילא: מכיוון שמדובר בהגנה על עובדים וכולי, נכון שוועדת העבודה תהיה נוכחת.

רוחמה אברהם-בלילא: לכן קבענו שיש צורך וטעם להקים ועדה משותפת.

רוחמה אברהם-בלילא: לכן, אני מבקשת את הצבעתכם ואישורכם על הוועדה המשותפת.

רוחמה אברהם-בלילא: מי בעד? מי נגד?

רוחמה אברהם-בלילא: בעד – 6 נגד – אין נמנעים – אין ההצעה נתקבלה.

אסתרינה טרטמן: אפשר לבצע החלפה בין שני חברי הכנסת שלנו?

אסתרינה טרטמן: בין סטס מסיז'ניקוב וסופה לנדבר.

אסתרינה טרטמן: שניהם חברים בוועדת הכספים.

רוחמה אברהם-בלילא: יעקב ליצמן נתן לי את השמות.

אסתרינה טרטמן: אני אעשה את זה על דעתו של יושב ראש ועדת הכספים.

רוחמה אברהם-בלילא: אני מתנה את זה בזה.

רוחמה אברהם-בלילא: אם יושב ראש ועדת הכספים יסכים, מבחינתנו אין שום בעיה ולא יהיה צורך להביא את זה שוב לועדת הכנסת.

רוחמה אברהם-בלילא: לגבי ההצעה הממשלתית – מליאה ולגבי ההצעה השניה של חבר הכנסת עמי איילון – זו המלצה.

רוחמה אברהם-בלילא: אני מודה לכולם.

רוחמה אברהם-בלילא: הישיבה נעולה.